Suvestinė redakcija nuo 2011-10-14 iki 2011-12-24

Nutarimas paskelbtas: Žin. 2009, Nr. 150-6713, i. k. 1091100NUTA00001654

Lietuvos Respublikos Vyriausybė

NUTARIMAS

DĖL SVEIKATOS PRIEŽIŪROS ĮSTAIGŲ IR PASLAUGŲ RESTRUKTŪRIZAVIMO TREČIOJO ETAPO PROGRAMOS PATVIRTINIMO

2009 m. gruodžio 7 d. Nr. 1654

Vilnius

Įgyvendindama Lietuvos Respublikos Vyriausybės programą, kuriai pritarta Lietuvos Respublikos Seimo 2008 m. gruodžio 9 d. nutarimu Nr. XI-52 (Žin., 2008, Nr. 146-5870), ir Lietuvos Respublikos Vyriausybės 20082012 metų programos įgyvendinimo priemonių, patvirtintų Lietuvos Respublikos Vyriausybės 2009 m. vasario 25 d. nutarimu Nr. 189 (Žin., 2009, Nr. 33-1268), 1290 priemonę „parengti sveikatos priežiūros įstaigų restruktūrizavimo trečiojo etapo programą“, Lietuvos Respublikos Vyriausybė nutaria:

1. Patvirtinti Sveikatos priežiūros įstaigų ir paslaugų restruktūrizavimo trečiojo etapo programą (pridedama).

2. Įpareigoti Sveikatos apsaugos ministeriją:

2.1. iki 2009 m. gruodžio 31 d. – parengti ir patvirtinti Sveikatos priežiūros įstaigų ir paslaugų restruktūrizavimo trečiojo etapo programos įgyvendinimo priemonių planą;

2.2. 2010 ir 2011 metais – atlikti Sveikatos priežiūros įstaigų ir paslaugų restruktūrizavimo trečiojo etapo programos įgyvendinimo rezultatų analizę, juos įvertinti ir vadovaujantis minėtoje programoje nustatytais kriterijais ir analizės rezultatais tikslinti ligoninių suskirstymą pagal lygmenis, jose teikiamų paslaugų sąrašą, apimtį ir apmokėjimą.

MINISTRAS PIRMININKAS	ANDRIUS KUBILIUS

SVEIKATOS APSAUGOS MINISTRAS	ALGIS ČAPLIKAS

Patvirtinta

Lietuvos Respublikos Vyriausybės

2009 m. gruodžio 7 d. nutarimu Nr. 1654

SVEIKATOS PRIEŽIŪROS ĮSTAIGŲ IR PASLAUGŲ RESTRUKTŪRIZAVIMO TREČIOJO ETAPO PROGRAMA

I. BENDROSIOS NUOSTATOS

1. Sveikatos priežiūros įstaigų ir paslaugų restruktūrizavimo trečiojo etapo programa (toliau – ši programa) parengta įgyvendinant Lietuvos Respublikos Vyriausybės programą, kuriai pritarta Lietuvos Respublikos Seimo 2008 m. gruodžio 9 d. nutarimu Nr. XI-52 (Žin., 2008, Nr. 146-5870), ir Lietuvos Respublikos Vyriausybės 20082012 metų programos įgyvendinimo priemonių, patvirtintų Lietuvos Respublikos Vyriausybės 2009 m. vasario 25 d. nutarimu Nr. 189 (Žin., 2009, Nr. 33-1268), 1290 priemonę „parengti sveikatos priežiūros įstaigų restruktūrizavimo trečiojo etapo programą“.

2. Šią programą sudaro 2 dalys:

2.1. sveikatos priežiūros įstaigų tinklo optimizavimas;

2.2. sveikatos priežiūros paslaugų restruktūrizavimas.

3. Šios programos pagrindinės nuostatos, tikslai, uždaviniai ir kriterijai nustatyti vadovaujantis išsamia esamos būklės analize, atsižvelgiant į mažėjantį sveikatos apsaugos sistemos finansavimą, Pasaulio banko, kitų užsienio ekspertų išvadas ir pasiūlymus, sveikatos reformų tendencijas ir rezultatus Baltijos ir Europos Sąjungos valstybėse.

4. Ši programa įgyvendinama 2009–2011 metais.

5. Ši programa apima stacionarines valstybės ir savivaldybių asmens sveikatos priežiūros įstaigas (išskyrus slaugos ir palaikomojo gydymo stacionarines įstaigas) ir jų teikiamas paslaugas.

II. TIKSLAI IR UŽDAVINIAI

6. Svarbiausias šios programos tikslas – teikti saugias, geros kokybės ir prieinamas sveikatos priežiūros paslaugas gyventojams, efektyviai naudoti sveikatos priežiūrai skirtas lėšas.

7. Kiti šios programos tikslai:

7.1. teikti prioritetą šeimos gydytojų teikiamoms paslaugoms ir gydytojų specialistų ambulatorinėms konsultacijoms;

7.2. optimizuoti stacionarinių sveikatos priežiūros įstaigų tinklą ir restruktūrizuoti teikiamų sveikatos priežiūros paslaugų struktūrą, o taip sutaupytas lėšas skirti ambulatorinės grandies šeimos gydytojų ir specialistų konsultantų paslaugoms plėtoti ir apmokėjimui didinti;

7.3. sumažinti sveikatos apsaugos sistemos funkcionavimo sąnaudas.

8. Svarbiausi šios programos uždaviniai:

8.1. suformuoti efektyvesnį sveikatos priežiūros įstaigų tinklą;

8.2. suformuoti racionalesnę sveikatos priežiūros įstaigų teikiamų paslaugų struktūrą, kuri užtikrintų saugias geros kokybės paslaugas;

8.3. stiprinti rajono lygmens ligoninių infrastruktūrą, skirtą plačiai paplitusioms ir nesudėtingoms ligoms gydyti, o sudėtingų ligų diagnostikos ir gydymo technologijas sutelkti regiono ir respublikos lygmens ligoninėse (šios programos 16 punktas);

8.4. įgyvendinant apskričių viršininkų administracijų naikinimo reformą, perduoti apskričių viršininkams priklausančias sveikatos priežiūros įstaigas valstybės ir savivaldybių žinion;

8.5. sumažinti sveikatos priežiūros įstaigų juridinių asmenų – sujungti įstaigas į stambesnius juridinius vienetus pagal šios programos 12, 14 ir 15 punktuose nurodytus kriterijus;

8.6. diegti stambiausiose sveikatos priežiūros įstaigose tobulesnį kolektyvinio valdymo modelį.

III. ESAMOS BŪKLĖS APŽVALGA

9. Nors 2003–2008 metais Lietuvoje įgyvendinant Sveikatos priežiūros įstaigų restruktūrizavimo strategiją, patvirtintą Lietuvos Respublikos Vyriausybės 2003 m. kovo 18 d. nutarimu Nr. 335 (Žin., 2003, Nr. 28-1147), ligoninių ir lovų jose, tenkančių santykiniam gyventojų skaičiui, sumažėjo, tačiau pagal šiuos 2007 metų rodiklius mūsų valstybė vis dar smarkiai lenkia Europos Sąjungos (toliau – ES) valstybių (ir senųjų, ir naujųjų) vidurkį (1 lentelė).

1 lentelė

Rodikliai	Lietuva	ES vidurkis	ES senosios narės	ES naujosios narės
Ligoninių skaičius 100 000 gyventojų	3,45	2,97	3,1	2,58
Aktyvaus gydymo lovų skaičius 10 000 gyventojų (be slaugos ir palaikomojo gydymo, tuberkuliozės, psichiatrijos ir medicininės reabilitacijos)	50,6	39,5	37,5	46,5
Ligonių, hospitalizuotų aktyviam gydymui (be slaugos ir palaikomojo gydymo, tuberkuliozės, psichiatrijos ir medicininės reabilitacijos)	21,5	17	16,7	18,1

10. Pasaulio banko ekspertų 2009 metų birželio mėnesį atlikta valstybės išlaidų Lietuvos socialiniuose sektoriuose studija rodo, kad ligoninių ir lovų santykiniam gyventojų skaičiui Lietuvoje daugiau nei kaimyninėse Baltijos valstybėse (1 pav.).

Šaltinis – Europos sveikatos duomenų bazė http://www.euro.who.int/HFADB.

1 pav.

11. Kaip matyti iš 2 lentelės duomenų, paslaugų, teikiamų kai kuriose rajonų ligoninėse, apimtis nepakankama sveikatos priežiūros paslaugų saugumui, turimų gydytojų specialistų ir medicinos įrangos efektyviam naudojimui užtikrinti.

2 lentelė

Eil. Nr.	Sveikatos priežiūros įstaigos pavadinimas	Gyventojų skaičius savivaldybėje 2008 metais	Didžiųjų chirurginių operacijų skaičius 2008 metais	Gimdymų skaičius 2008 metais
1.	Viešoji įstaiga Alytaus apskrities S. Kudirkos ligoninė	99 377	3 547	639
2.	Viešoji įstaiga Marijampolės ligoninė	68 973	1 846	553
3.	Viešoji įstaiga Mažeikių ligoninė	65 109	1 610	562
4.	Viešoji įstaiga Kėdainių ligoninė	63 033	787	328
5.	Viešoji įstaiga Telšių apskrities ligoninė	55 745	1 468	468
6.	Viešoji įstaiga Šilutės ligoninė	52 960	951	339
7.	Viešoji įstaiga Jonavos ligoninė	51 745	1 112	320
8.	Viešoji įstaiga Tauragės apskrities ligoninė	50 690	1 990	401
9.	Viešoji įstaiga Gargždų ligoninė (Klaipėdos rajonas)	50 617	563	akušerijos paslaugų neteikia
10.	Viešoji įstaiga Kuršėnų ligoninė (Šiaulių rajonas)	50 211	chirurgijos paslaugų neteikia	akušerijos paslaugų neteikia
11.	Viešoji įstaiga Radviliškio ligoninė	49 250	916	344
12.	Viešoji įstaiga Vilkaviškio ligoninė	47 978	859	252
13.	Viešoji įstaiga Utenos apskrities ligoninė	47 934	1 839	193
14.	Viešoji įstaiga Ukmergės ligoninė	45 868	2 179	396
15.	Viešoji įstaiga Kretingos ligoninė	45 835	812	267
16.	Viešoji įstaiga Plungės rajono savivaldybės ligoninė	43 444	932	akušerijos paslaugų neteikia
17.	Viešoji įstaiga Raseinių ligoninė	41 895	736	255
18.	Viešoji įstaiga Rokiškio ligoninė	38 937	858	183
19.	Viešoji įstaiga Kelmės ligoninė	38 057	987	akušerijos paslaugų neteikia
20.	Viešoji įstaiga Šalčininkų rajono ligoninė	37 552	383	287
21.	Viešoji įstaiga Šakių ligoninė	36 364	582	170
22.	Viešoji įstaiga Trakų ligoninė	36 135	630	639
23.	Viešoji įstaiga Kaišiadorių ligoninė	35 905	560	akušerijos paslaugų neteikia
24.	Viešoji įstaiga Jurbarko ligoninė	35 158	757	188
25.	Viešoji įstaiga Prienų ligoninė	33 580	270	akušerijos paslaugų neteikia
26.	Viešoji įstaiga Biržų ligoninė	33 011	655	83
27.	Viešoji įstaiga Pasvalio ligoninė	32 530	826	330
28.	Viešoji įstaiga Anykščių rajono savivaldybės ligoninė	32 137	858	177
29.	Viešoji įstaiga Švenčionių rajono ligoninė	30 678	992	156
30.	Viešoji įstaiga Šilalės rajono ligoninė	30 131	648	akušerijos paslaugų neteikia
31.	Viešoji įstaiga Joniškio ligoninė	30 123	683	180
32.	Viešoji įstaiga Visagino ligoninė	28 582	769	338
33.	Viešoji įstaiga Varėnos ligoninė	28 499	814	akušerijos paslaugų neteikia
34.	Viešoji įstaiga Elektrėnų ligoninė	27 911	656	akušerijos paslaugų neteikia
35.	Viešoji įstaiga Naujosios Akmenės ligoninė	27 744	257	akušerijos paslaugų neteikia
36.	Viešoji įstaiga Pakruojo ligoninė	27 432	466	akušerijos paslaugų neteikia
37.	Viešoji įstaiga Lazdijų ligoninė	24 823	623	258
38.	Viešoji įstaiga Druskininkų ligoninė	24 341	1 087	akušerijos paslaugų neteikia
39.	Viešoji įstaiga Molėtų ligoninė	23 187	149	akušerijos paslaugų neteikia
40.	Viešoji įstaiga Kupiškio ligoninė	23 118	chirurgijos paslaugų neteikia	akušerijos paslaugų neteikia
41.	Viešoji įstaiga Zarasų ligoninė	20 593	254	akušerijos paslaugų neteikia
42.	Viešoji įstaiga Ignalinos rajono ligoninė	20 147	401	akušerijos paslaugų neteikia
43.	Viešoji įstaiga Širvintų ligoninė	19 142	240	akušerijos paslaugų neteikia
44.	Viešoji įstaiga Kazlų Rūdos ligoninė	14 497	chirurgijos paslaugų neteikia	akušerijos paslaugų neteikia
45.	Viešoji įstaiga Kalvarijos ligoninė	13 407	chirurgijos paslaugų neteikia	akušerijos paslaugų neteikia

Pastabos: 1. Prie didžiųjų operacijų priskiriamos operacijos, suteiktos stacionarinėmis ir dienos chirurgijos sąlygomis, išskyrus sveikatos apsaugos ministro 2009 m. rugpjūčio 21 d. įsakymu Nr. V-668 (Žin., 2009, Nr. 104-4363) prie I–III apmokėjimo grupių priskirtas paslaugas.

2. Kadangi 2006, 2007, 2008 metų ir 2009 metų I–III ketvirčių chirurginių operacijų, gimdymų ir kitų suteiktų paslaugų analizės pagal sveikatos priežiūros įstaigas rezultatai labai panašūs, 2 lentelėje pateikiami tik 2008 metų duomenys.

3. Lentelėje pateiktas bendras Alytaus miesto ir rajono savivaldybių gyventojų skaičius.

IV. SVEIKATOS PRIEŽIŪROS ĮSTAIGŲ TINKLO OPTIMIZAVIMAS

12. Sveikatos priežiūros įstaigų tinklą numatoma optimizuoti vadovaujantis šiais pagrindiniais kriterijais:

12.1. sveikatos priežiūros įstaigas, esančias arti viena kitos ir galinčias naudotis centralizuotomis laboratorijų, sterilizacinių, radiologinių tarnybų, ūkio, teisinėmis ir kitomis paslaugomis, sujungti į stambesnius juridinius vienetus;

12.2. specializuotas onkologijos, vaikų, tuberkuliozės, psichiatrijos, infekcines, gimdymo paslaugas teikiančias sveikatos priežiūros įstaigas integruoti į daugiaprofilines sveikatos priežiūros įstaigas;

12.3. sveikatos priežiūros įstaigas, kurios turi aukščiausiojo lygio technologijas ir siaurų specializacijų gydytojus, teikia sudėtingiausias paslaugas, turi mokslo ir mokymo bazes, palikti pavaldžias Sveikatos apsaugos ministerijai kartu su universitetais;

12.4. valstybės žinion perduoti (padaryti valstybės pavaldumo) po vieną Vilniaus, Kauno, Klaipėdos, Šiaulių ir Panevėžio miestų daugiaprofilinę sveikatos priežiūros įstaigą, kuriose didžiausi pacientų srautai;

12.5. valstybės žinion perduoti (padaryti valstybės pavaldumo) po vieną specializuotą sveikatos priežiūros įstaigą, kurioje didžiausi pacientų iš visos Lietuvos srautai;

12.6. valstybės žinion perduoti (padaryti valstybės pavaldumo) 2 specialaus režimo reikalingas sveikatos priežiūros įstaigas, teikiančias priverstinio gydymo paslaugas pacientams, siunčiamiems gydytis teismo sprendimu;

12.7. kitas sveikatos priežiūros įstaigas perduoti (arba palikti) savivaldybių žinion (padaryti savivaldybių pavaldumo).

13. Vadovaujantis 12 punkte nurodytais kriterijais, konkrečias sveikatos priežiūros įstaigas numatoma pertvarkyti pagal 3 ir 4 lentelėse pateiktus duomenis.

V. SVEIKATOS PRIEŽIŪROS PASLAUGŲ RESTRUKTŪRIZAVIMAS

14. Sveikatos priežiūros paslaugas numatoma restruktūrizuoti vadovaujantis šiais pagrindiniais kriterijais:

14.1. atliekamų didžiųjų operacijų skaičius per kalendorinius metus;

14.2. gimdymų skaičius per kalendorinius metus;

14.3. geografinis atstumas iki artimiausios ligoninės.

15. Restruktūrizuojant paslaugas, bus atsižvelgta į šiuos papildomus kriterijus:

15.1. naktimis atliekamų operacijų skaičius;

15.2. aprūpinimas reikiamais asmens sveikatos priežiūros specialistais;

15.3. įstaigos ir atskirų padalinių veiklos ekonominiai-finansiniai rezultatai;

15.4. įstaigos aptarnavimo zonoje esantys padidinto pavojingumo ir valstybinės svarbos objektai.

16. Vadovaujantis šios programos 14 ir 15 punktuose numatytais kriterijais, pagal teikiamų paslaugų struktūrą sveikatos priežiūros įstaigos skirstomos į 3 lygmenis  rajono, regiono, respublikos:

16.1. rajono lygmeniui priskiriamos įstaigos, kurios neatitinka šių dviejų kriterijų kartu: 1 100 didžiųjų operacijų ir 300 gimdymų per metus;

16.2. regiono lygmeniui priskiriamos įstaigos, kurios atitinka šiuos du kriterijus kartu: 1 100 didžiųjų operacijų ir 300 gimdymų per metus;

16.3. respublikos lygmeniui priskiriamos įstaigos, nepriklausančios rajono ir regiono įstaigų lygmenims.

17. Visose rajono lygmens ligoninėse gali būti teikiamos šios paslaugos:

17.1. priėmimo ir skubiosios pagalbos;

17.2. terapijos I (nedetalizuotų vidaus ligų);

17.3. terapijos II, kai nebūtina reanimacijos ir intensyvios terapijos tarnyba (reanimacija II) pagal vidaus ligų profilio paslaugų teikimo specialiuosius reikalavimus;

17.4. geriatrijos, kai teikiamos reanimacijos I–2, terapijos II (kai nebūtina reanimacijos ir intensyviosios terapijos tarnyba (reanimacija II) pagal vidaus ligų profilio paslaugų teikimo specialiuosius reikalavimus) ir ambulatorinės medicininės reabilitacijos paslaugos;

Papildyta punktu:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.5. slaugos ir palaikomojo gydymo;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.6. asmens sveikatos priežiūros dienos stacionaruose;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.7. dienos chirurgijos (I–II grupių);

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.8. stebėjimo;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.9. reanimacijos I–2;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.10. pediatrijos I (nedetalizuotos);

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.11. vaikų ligų;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.12. ambulatorinės vaikų raidos sutrikimų ankstyvosios reabilitacijos;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.13. ambulatorinės medicininės reabilitacijos;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.14. specializuotos ambulatorinės asmens sveikatos priežiūros;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.15. kitos ambulatorinės;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

17.16. užtikrinančios ligoninių veiklos, kuriai skirta parama pagal projektą „Rytų ir pietryčių Lietuvos gyventojų sergamumo ir mirštamumo nuo širdies ir kraujagyslių ligų mažinimo modernizuojant ir optimizuojant sveikatos priežiūros sistemos infrastruktūrą bei teikiamas paslaugas“, tęstinumą.

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

18. Akušerijos paslaugos teikiamos tose rajono lygmens ligoninėse, kuriose per metus priimama daugiau kaip 300 gimdymų arba kurių geografinis atstumas iki artimiausios teikiančios stacionarines chirurgijos ir akušerijos paslaugas ligoninės – daugiau kaip 50 kilometrų. Tokiose ligoninėse teikiamos šios paslaugos:

18.1. akušerijos I;

18.2. akušerijos II;

18.3. neonatologijos IIA;

18.4. nėštumo patologijos IIA.

19. Stacionarinės chirurgijos paslaugos teikiamos tose rajono lygmens ligoninėse, kurios atitinka bent vieną iš šių sąlygų:

19.1. per metus atlieka ne mažiau kaip 660 didžiųjų operacijų;

19.2. teikia akušerijos paslaugas;

19.3. geografiškai nutolusios nuo artimiausios teikiančios stacionarines chirurgijos paslaugas ligoninės daugiau kaip 50 kilometrų.

20. Rajono lygmens ligoninėse, kuriose teikiamos stacionarinės chirurgijos paslaugos, gali būti teikiamos šios paslaugos:

20.1. reanimacijos I–1;

20.2. reanimacijos II;

20.3. antrinio lygio chirurgijos;

20.4. antrinio lygio abdominalinės chirurgijos;

20.5. antrinio lygio ortopedijos ir traumatologijos;

20.6. antrinio lygio ginekologijos;

20.7. dienos chirurgijos (I–VI grupių);

20.8. terapijos II (antrinio lygio vidaus ligų);

20.9. geriatrijos;

Papildyta punktu:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

20.10. antrinio lygio otorinolaringologijos;

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

20.11. stacionarinės medicininės reabilitacijos paslaugos;

Punkto pakeitimai:

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

20.12. nėštumo patologijos II A.

Papildyta punktu:

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

Punkto numeracijos pakeitimas:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

21. Rajono lygmens ligoninėse, kuriose teikiamos stacionarinės chirurgijos ir (ar) akušerijos paslaugos, gali būti teikiamos šios paslaugos:

21.1. neurologijos;

21.2. psichiatrijos profilių.

22. Regiono lygmens sveikatos priežiūros įstaigose gali būti teikiamos šios paslaugos:

22.1. nurodytos šios programos 17 ir 18, 20 ir 21 punktuose;

22.2. antrinio lygio suaugusiųjų specializuotos vidaus ligų;

22.3. antrinio lygio specializuotos vaikų ligų, jeigu ligoninėje užtikrinamas vaikų reanimacijos (vaikų reanimacijos II) paslaugų teikimas.

23. Respublikos lygmens ligoninėse šios programos 17 ir 18, 20–22 punktuose nurodytos paslaugos gali būti teikiamos tuo atveju, jeigu visiškai patenkinamas tik respublikos lygmens ligoninėse teikiamų paslaugų poreikis.

24. Respublikos lygmens ligoninėse gali būti teikiamos visų profilių paslaugos, išskyrus paslaugas, teikiamas tik universiteto ligoninėse.

25. Universiteto ligoninėse telkiamos paslaugos, kurioms teikti reikia ypač sudėtingų ir brangių technologijų, taip pat specialistų, gebančių jomis naudotis (3 lentelė).

3 lentelė

Eil. Nr.	Dabar veikiantys juridiniai asmenys	Juridiniai asmenys, veiksiantys optimizavus įstaigų tinklą	Sveikatos priežiūros įstaigų priskyrimas tam tikram lygmeniui
Universiteto ligoninės
1.	Viešoji įstaiga Kauno medicinos universiteto klinikos, Kauno vaiko raidos klinika „Lopšelis“	viešoji įstaiga Kauno medicinos universiteto klinikos	respublikos
2.	Viešoji įstaiga Vilniaus universiteto ligoninės Santariškių klinikos, viešoji įstaiga Respublikinė tuberkuliozės ir infekcinių ligų ligoninė, viešoji įstaiga Vilniaus universiteto vaikų ligoninė, biudžetinė įstaiga Vilniaus universiteto onkologijos institutas, biudžetinė įstaiga Valstybinis patologijos centras, viešoji įstaiga Valkininkų sanatorija, viešoji įstaiga Valkininkų vaikų sanatorija „Pušelė“, viešoji įstaiga Druskininkų vaikų sanatorija „Saulutė“	viešoji įstaiga Vilniaus universiteto Santariškių klinikos (atskyrus Vilniaus universiteto Onkologijos instituto mokslo dalį)	respublikos

Pastaba. Įstaigų, veiksiančių optimizavus sveikatos priežiūros įstaigų tinklą, pavadinimai gali būti tikslinami tvirtinant jų reorganizavimo sąlygas.

26. Vadovaujantis šios programos 14 ir 15 punktuose numatytais kriterijais, konkrečios sveikatos priežiūros įstaigos pagal lygmenis skirstomos, kaip nurodyta 4 lentelėje.

4 lentelė

Eil. Nr.	Dabar veikiantys juridiniai asmenys	Juridiniai asmenys, veiksiantys optimizavus įstaigų tinklą	Sveikatos priežiūros įstaigų priskyrimas tam tikram lygmeniui
Respublikos lygmens
1.	Viešoji įstaiga Vilniaus greitosios pagalbos universitetinė ligoninė, viešoji įstaiga Vilniaus gimdymo namai	viešoji įstaiga Vilniaus ligoninė	respublikos
2.	Viešoji įstaiga Kauno apskrities ligoninė, viešoji įstaiga Žiegždrių psichiatrijos ligoninė, viešoji įstaiga Kauno V. Tumėnienės vaikų reabilitacijos centras, viešoji įstaiga Kačerginės vaikų sanatorija „Žibutė“, viešoji įstaiga Kulautuvos vaikų tuberkuliozės ligoninė	viešoji įstaiga Kauno ligoninė	respublikos
3.	Viešoji įstaiga Klaipėdos jūrininkų ligoninė, viešoji įstaiga Klaipėdos universitetinė ligoninė, viešoji įstaiga Švėkšnos psichiatrijos ligoninė	viešoji įstaiga Klaipėdos ligoninė	respublikos
4.	Viešoji įstaiga Šiaulių apskrities ligoninė, viešoji įstaiga Šiaulių tuberkuliozės ir plaučių ligų ligoninė, viešoji įstaiga Šiaulių psichiatrijos ligoninė, viešoji įstaiga Šaukėnų psichiatrijos ligoninė	viešoji įstaiga Šiaulių ligoninė	respublikos
5.	Viešoji įstaiga Panevėžio apskrities ligoninė, viešoji įstaiga Panevėžio infekcinė ligoninė, viešoji įstaiga Likėnų reabilitacijos ligoninė	viešoji įstaiga Panevėžio ligoninė	respublikos
6.	Viešoji įstaiga Vilniaus miesto universitetinė ligoninė, viešoji įstaiga Vilniaus universitetinė Antakalnio ligoninė	viešoji įstaiga Vilniaus savivaldybės ligoninė	respublikos
7.	Viešoji įstaiga Klaipėdos apskrities ligoninė, viešoji įstaiga Klaipėdos tuberkuliozės ligoninė, viešoji įstaiga Klaipėdos vaikų ligoninė	viešoji įstaiga Klaipėdos savivaldybės ligoninė	respublikos
8.	Viešoji įstaiga Kauno 2-oji klinikinė ligoninė, viešoji įstaiga Kauno Raudonojo Kryžiaus klinikinė ligoninė	viešoji įstaiga Kauno savivaldybės ligoninė	respublikos
regiono lygmens
9.	Viešoji įstaiga Alytaus apskrities S. Kudirkos ligoninė	viešoji įstaiga Alytaus S. Kudirkos ligoninė	regiono
10.	Viešoji įstaiga Marijampolės ligoninė	viešoji įstaiga Marijampolės ligoninė	regiono
11.	Viešoji įstaiga Utenos apskrities ligoninė	viešoji įstaiga Utenos ligoninė	regiono
12.	Viešoji įstaiga Tauragės apskrities ligoninė	viešoji įstaiga Tauragės ligoninė	regiono
13.	Viešoji įstaiga Telšių apskrities ligoninė	viešoji įstaiga Telšių ligoninė	regiono
14.	Viešoji įstaiga Ukmergės ligoninė	viešoji įstaiga Ukmergės ligoninė	regiono
15.	Viešoji įstaiga Mažeikių ligoninė	viešoji įstaiga Mažeikių ligoninė	regiono
16.	Viešoji įstaiga Jonavos ligoninė	viešoji įstaiga Jonavos ligoninė	regiono
161.	Viešoji įstaiga Kėdainių ligoninė	viešoji įstaiga Kėdainių ligoninė	regiono
rajono lygmens
17.	Viešoji įstaiga Šilutės ligoninė	viešoji įstaiga Šilutės ligoninė	rajono (teikia stacionarines chirurgijos ir akušerijos paslaugas)
18.	Viešoji įstaiga Radviliškio ligoninė	viešoji įstaiga Radviliškio ligoninė	rajono (teikia stacionarines chirurgijos ir akušerijos paslaugas)
19.	Viešoji įstaiga Rokiškio ligoninė	viešoji įstaiga Rokiškio ligoninė	rajono (teikia stacionarines chirurgijos ir akušerijos paslaugas)
20.	Viešoji įstaiga Pasvalio ligoninė	viešoji įstaiga Pasvalio ligoninė	rajono (teikia stacionarines chirurgijos ir akušerijos paslaugas)
21.	Neteko galios nuo 2011-06-12
22.	Viešoji įstaiga Visagino ligoninė	viešoji įstaiga Visagino ligoninė	rajono (teikia stacionarines chirurgijos ir akušerijos paslaugas)
23.	Viešoji įstaiga Raseinių ligoninė	viešoji įstaiga Raseinių ligoninė	rajono (teikia stacionarines chirurgijos ir akušerijos paslaugas)
24.	Viešoji įstaiga Trakų ligoninė	viešoji įstaiga Trakų ligoninė	rajono (teikia stacionarines chirurgijos ir akušerijos paslaugas)
25.	Viešoji įstaiga Šalčininkų rajono ligoninė	viešoji įstaiga Šalčininkų rajono ligoninė	rajono (teikia stacionarines chirurgijos ir akušerijos paslaugas)
26.	Viešoji įstaiga Lazdijų ligoninė	viešoji įstaiga Lazdijų ligoninė	rajono (teikia stacionarines chirurgijos ir akušerijos paslaugas)
27.	Viešoji įstaiga Druskininkų ligoninė	viešoji įstaiga Druskininkų ligoninė	rajono (teikia stacionarines chirurgijos paslaugas)
28.	Viešoji įstaiga Švenčionių rajono ligoninė	viešoji įstaiga Švenčionių rajono ligoninė	rajono (teikia stacionarines chirurgijos ir akušerijos paslaugas)
29.	Viešoji įstaiga Plungės rajono savivaldybės ligoninė	viešoji įstaiga Plungės rajono savivaldybės ligoninė	rajono (teikia stacionarines chirurgijos paslaugas)
30.	Viešoji įstaiga Kelmės ligoninė	viešoji įstaiga Kelmės ligoninė	rajono (teikia stacionarines chirurgijos paslaugas)
31.	Viešoji įstaiga Vilkaviškio ligoninė	viešoji įstaiga Vilkaviškio ligoninė	rajono (teikia stacionarines chirurgijos ir akušerijos paslaugas)
32.	Viešoji įstaiga Anykščių rajono savivaldybės ligoninė	viešoji įstaiga Anykščių rajono savivaldybės ligoninė	rajono (teikia stacionarines chirurgijos paslaugas)
33.	Viešoji įstaiga Varėnos ligoninė	viešoji įstaiga Varėnos ligoninė	rajono (teikia stacionarines chirurgijos paslaugas)
34.	Viešoji įstaiga Kretingos ligoninė	viešoji įstaiga Kretingos ligoninė	rajono (teikia stacionarines chirurgijos ir akušerijos paslaugas)
35.	Viešoji įstaiga Jurbarko ligoninė	viešoji įstaiga Jurbarko ligoninė	rajono (teikia stacionarines chirurgijos paslaugas)
36.	Viešoji įstaiga Joniškio ligoninė	viešoji įstaiga Joniškio ligoninė	rajono (teikia stacionarines chirurgijos paslaugas)
37.	Viešoji įstaiga Elektrėnų ligoninė	viešoji įstaiga Elektrėnų ligoninė	rajono (teikia stacionarines chirurgijos paslaugas)
38.	Viešoji įstaiga Biržų ligoninė	viešoji įstaiga Biržų ligoninė	rajono (teikia stacionarines chirurgijos paslaugas)
39.	Viešoji įstaiga Šakių ligoninė	viešoji įstaiga Šakių ligoninė	rajono (teikia stacionarines chirurgijos paslaugas)
40.	Viešoji įstaiga Mykolo Marcinkevičiaus ligoninė	viešoji įstaiga Mykolo Marcinkevičiaus ligoninė	rajono (teikia stacionarines neurologijos medicininės reabilitacijos ir reanimacijos II paslaugas)
41.	Viešoji įstaiga Sapiegos ligoninė	viešoji įstaiga Sapiegos ligoninė	rajono
42.	Viešoji įstaiga Šilalės rajono ligoninė	viešoji įstaiga Šilalės rajono ligoninė	rajono
43.	Viešoji įstaiga Gargždų ligoninė	viešoji įstaiga Gargždų ligoninė	rajono
44.	Viešoji įstaiga Kaišiadorių ligoninė	viešoji įstaiga Kaišiadorių ligoninė	rajono
45.	Viešoji įstaiga Pakruojo ligoninė	viešoji įstaiga Pakruojo ligoninė	rajono
46.	Viešoji įstaiga Ignalinos rajono ligoninė	viešoji įstaiga Ignalinos rajono ligoninė	rajono
47.	Viešoji įstaiga Prienų ligoninė	viešoji įstaiga Prienų ligoninė	rajono
48.	Viešoji įstaiga Naujosios Akmenės ligoninė	viešoji įstaiga Naujosios Akmenės ligoninė	rajono
49.	Viešoji įstaiga Zarasų ligoninė	viešoji įstaiga Zarasų ligoninė	rajono
50.	Viešoji įstaiga Širvintų ligoninė	viešoji įstaiga Širvintų ligoninė	rajono
51.	Viešoji įstaiga Molėtų ligoninė	viešoji įstaiga Molėtų ligoninė	rajono
52.	Viešoji įstaiga Kupiškio ligoninė	viešoji įstaiga Kupiškio ligoninė	rajono
53.	Viešoji įstaiga Kalvarijos ligoninė	viešoji įstaiga Kalvarijos ligoninė	rajono
54.	Viešoji įstaiga Kazlų Rūdos ligoninė	viešoji įstaiga Kazlų Rūdos ligoninė	rajono
55.	Viešoji įstaiga Kuršėnų ligoninė	viešoji įstaiga Kuršėnų ligoninė	rajono

Pastaba. Įstaigų, veiksiančių optimizavus sveikatos priežiūros įstaigų tinklą, pavadinimai gali būti tikslinami tvirtinant jų reorganizavimo sąlygas.

Punkto pakeitimai:

Nr. 158, 2010-02-17, Žin., 2010, Nr. 21-1000 (2010-02-20), i. k. 1101100NUTA00000158

Nr. 654, 2011-06-08, Žin., 2011, Nr. 71-3399 (2011-06-11), i. k. 1111100NUTA00000654

27. Specializuotos asmens sveikatos priežiūros  odontologijos, psichiatrijos, medicininės reabilitacijos  įstaigos priskiriamos respublikos lygmeniui.

VI. trečiojo RESTRUKTŪRIZAVIMO ETAPO VERTINIMO KRITERIJAI

28. Pagrindiniai trečiojo restruktūrizavimo etapo tikslų ir uždavinių įgyvendinimo vertinimo kriterijai yra:

28.1. gyventojų, pacientų ir medicinos personalo pasitenkinimo sveikatos priežiūros paslaugų kokybe, sauga ir prieinamumu pokytis;

28.2. pirminės asmens sveikatos priežiūros paslaugų plėtra ir finansavimo didėjimas;

28.3. ambulatorinių sveikatos priežiūros paslaugų apimties padidėjimas ne mažiau kaip 5 procentais;

28.4. dienos stacionaro paslaugų apimties padidėjimas ne mažiau kaip 8 procentais;

28.5 siektinas hospitalizacijos rodiklio 100 gyventojų mažėjimas iki 18.

Punkto pakeitimai:

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

VII. BAIGIAMOSIOS NUOSTATOS

29. Nuo 2010 m. balandžio 1 d. asmens sveikatos priežiūros paslaugos apmokamos iš Privalomojo sveikatos draudimo fondo biudžeto lėšų atsižvelgiant į ligoninės lygmenį.

30. Numatoma, kad įgyvendinus šios programos 2.1 punktą (optimizavus sveikatos priežiūros įstaigų tinklą) bus sutaupyta nuo 142,9 iki 206 mln. litų, įgyvendinus 2.2 punktą (restruktūrizavus sveikatos priežiūros paslaugas) bus sutaupyta nuo 127 iki 137 mln. litų, planuojamas bendras šios programos ekonominis efektas - nuo 269,9 iki 343 mln. litų.

31. Šiai programai įgyvendinti būtinos lėšos, susijusios su darbo santykiais ir kreditoriniais įsiskolinimais, numatomos Privalomojo sveikatos draudimo fondo biudžete. Nepanaudotos lėšos gali būti naudojamos ir ankstesniems sveikatos priežiūros įstaigų ir paslaugų restruktūrizavimo etapams įgyvendinti.

Punkto pakeitimai:

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

Nr. 1320, 2010-09-22, Žin., 2010, Nr. 113-5763 (2010-09-25), i. k. 1101100NUTA00001320

32. Šiai programai įgyvendinti būtinomis lėšomis pripažįstamos ir tos su darbo santykiais susijusios lėšos, kurios reikalingos, kai:

32.1. sveikatos priežiūros įstaiga, nors ir nenumatyta šioje programoje, vykdo restruktūrizavimą dėl jos teikiamų paslaugų struktūros pokyčių, tiesiogiai susijusių su šios programos įgyvendinimu, t. y. kai sveikatos priežiūros paslaugos įstaigoje restruktūrizuojamos dėl kitos įstaigos (numatytos šioje programoje) paslaugų struktūros pasikeitimų;

32.2. sveikatos priežiūros įstaiga yra pradėjusi restruktūrizavimą anksčiau, nei buvo patvirtinta ši programa.

32.3. sveikatos priežiūros įstaiga šios programos įgyvendinimo laikotarpiu vykdo programos tikslus atitinkantį sveikatos priežiūros paslaugų restruktūrizavimą ir sveikatos priežiūros įstaigų tinklo optimizavimą, mažindama stacionarinių ir didindama ambulatorinių ar slaugos paslaugų apimtį;

Papildyta punktu:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

32.4. sveikatos priežiūros įstaiga, teikianti greitosios medicinos pagalbos paslaugas, įgyvendina greitosios medicinos pagalbos dispečerinės tarnybos arba kitų padalinių pertvarką arba įstaigoje vienu metu dirba mažiau kaip dvi budinčios greitosios medicinos pagalbos brigados ar daugiau greitosios medicinos pagalbos brigadų, nei turi dirbti pagal aptarnaujamų gyventojų normatyvus, nustatytus Greitosios medicinos pagalbos paslaugų teikimo ir išlaidų apmokėjimo tvarkos apraše, patvirtintame sveikatos apsaugos ministro 2010 m. gruodžio 27 d. įsakymu Nr. V-1131 (Žin., 2010, Nr. 158-8058; 2011, Nr. 100-4723).

Papildyta punktu:

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

Papildyta punktu:

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

33. Asmens sveikatos priežiūros įstaigų kreditorinis įsiskolinimas dengiamas Privalomojo sveikatos draudimo fondo biudžeto lėšomis tik atsiradus šioms abiem sąlygoms:

33.1. keičiantis įstaigų nuosavybės formai (valstybės turtas perduodamas savivaldybių nuosavybėn arba savivaldybių turtas perduodamas valstybės nuosavybėn);

33.2. kreditoriniam įsiskolinimui 2010 m. liepos 1 d. viršijus debitorinį įsiskolinimą daugiau kaip 2 mln. litų.

Papildyta punktu:

Nr. 1320, 2010-09-22, Žin., 2010, Nr. 113-5763 (2010-09-25), i. k. 1101100NUTA00001320

34. Privalomojo sveikatos draudimo fondo biudžeto lėšomis iš dalies dengiamas asmens sveikatos priežiūros įstaigų kreditorinis įsiskolinimas, susidaręs iki 2010 m. liepos 1 d., vaistų, maisto, šilumos, elektros energijos ir vandens tiekėjams ir laiku neišmokėtas darbo užmokestis, įskaitant įmokas socialiniam draudimui.

Papildyta punktu:

Nr. 1320, 2010-09-22, Žin., 2010, Nr. 113-5763 (2010-09-25), i. k. 1101100NUTA00001320

_________________

Pakeitimai:

1.

Lietuvos Respublikos Vyriausybė, Nutarimas

Nr. 158, 2010-02-17, Žin., 2010, Nr. 21-1000 (2010-02-20), i. k. 1101100NUTA00000158

Dėl Lietuvos Respublikos Vyriausybės 2009 m. gruodžio 7 d. nutarimo Nr. 1654 "Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo" pakeitimo

2.

Lietuvos Respublikos Vyriausybė, Nutarimas

Nr. 909, 2010-06-21, Žin., 2010, Nr. 79-4073 (2010-07-03), i. k. 1101100NUTA00000909

Dėl Lietuvos Respublikos Vyriausybės 2009 m. gruodžio 7 d. nutarimo Nr. 1654 "Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo” pakeitimo

3.

Lietuvos Respublikos Vyriausybė, Nutarimas

Nr. 1320, 2010-09-22, Žin., 2010, Nr. 113-5763 (2010-09-25), i. k. 1101100NUTA00001320

Dėl Lietuvos Respublikos Vyriausybės 2009 m. gruodžio 7 d. nutarimo Nr. 1654 "Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo" pakeitimo

4.

Lietuvos Respublikos Vyriausybė, Nutarimas

Nr. 654, 2011-06-08, Žin., 2011, Nr. 71-3399 (2011-06-11), i. k. 1111100NUTA00000654

Dėl Lietuvos Respublikos Vyriausybės 2009 m. gruodžio 7 d. nutarimo Nr. 1654 "Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo" pakeitimo

5.

Lietuvos Respublikos Vyriausybė, Nutarimas

Nr. 1164, 2011-10-05, Žin., 2011, Nr. 123-5832 (2011-10-13), i. k. 1111100NUTA00001164

Dėl Lietuvos Respublikos Vyriausybės 2009 m. gruodžio 7 d. nutarimo Nr. 1654 "Dėl Sveikatos priežiūros įstaigų ir paslaugų restruktūrizavimo trečiojo etapo programos patvirtinimo" papildymo